wickkiey/tamil-wikipedia-chunked huggingface dataset:
# தேசிய மகளிர் ஆணையம் (இந்தியா)

**தேசிய மகளிர் ஆணையம்** (*National Commission for Women*(NCW), சனவரி 1992இல் உருவான இந்திய அரசின் சட்டபூர்வமான அமைப்பாகும்.மகளிர் நலன் தொடர்பான அனைத்துக் கொள்கைகளை உருவாக்கி இந்திய அரசுக்கு பரிந்துரைக்கிறது. இவ்வாணையத்தின் தற்போதைய தலைவர் விஜயா கிஷோர் ரஹத்கர் (2024)ஆவார்.
# தேசிய மகளிர் ஆணையம் (இந்தியா)

## பணிகள்

அரசியல், சமயம், வேலை வாய்ப்பு ஆகியவற்றில் மகளிர்க்கான உரிமைகளைக் காத்திடவும், வரதட்சனை, வன்கொடுமை, பணிச் சுரண்டல், காவல் நிலையக் கொடுமைகள் போன்றவற்றில் மகளிரை காத்திட தேசிய மகளிர் ஆணையம் நடவடிக்கைகளை மேற்கொள்கிறது.  
மகளிர் உரிமைகளுக்கான *இராஷ்டிர மகளிர்* (Rashtra Mahila) எனும் மாதாந்திர செய்தி இதழை ஆங்கிலம் மற்றும் இந்தி மொழிகளில் வெளியிடுகிறது.
# தேசிய மகளிர் ஆணையம் (இந்தியா)

## மகளிர் ஆணைய தலைவர்

| எண். | பெயர் | படம் | முதல் | வரை |
| --- | --- | --- | --- | --- |
| 1 | ஜெயந்தி பட்நாயக் |  |  |  |
| 2 | வி. மோகினி கிரி |  |  |  |
| 3 | விபாகா பார்த்தசாரதி |  |  |  |
| 4 | பூர்ணிமா அத்வானி |  |  |  |
| 5 | கிரிஜா வியாஸ் |  |  |  |
| 6 | கிரிஜா வியாஸ் |  |  |  |
| 7 | மம்தா சர்மா |  |  |  |
| 8 | லலிதா குமாரமங்கலம் |  |  |  |
| 9 | ரேகா சர்மா | 7 ஆகத்து 2018 |  |  |
| 10 | ரேகா சர்மா |  |  |  |
# தேசிய மகளிர் ஆணையம் (இந்தியா)

## மாநில மகளிர் ஆணையம்

| 1 | ஆந்திரப் பிரதேசம் | ஆந்திரப் பிரதேச மகளிர் ஆணையம் |
| --- | --- | --- |
| 2 | அருணாச்சலப் பிரதேசம் | அருணாச்சலப்பிரதேச மாநில மகளிர் ஆணையம் |
| 3 | அசாம் | அசாம் மாநில மகளிர் ஆணையம் |
| 4 | பீகார் | பீகார் மாநில மகளிர் ஆணையம் |
| 5 | சத்தீசுகர் | சத்தீசுகர் மாநில மகளிர் ஆணையம் |
| 6 | கோவா | கோவா மாநில மகளிர் ஆணையம் |
| 7 | குசராத்து | குசராத்து மாநில மகளிர் ஆணையம் |
| 8 | அரியானா | அரியானா மாநில மகளிர் ஆணையம் |
| 9 | இமாச்சலப் பிரதேசம் | இமாச்சலப் பிரதேச மாநில மகளிர் ஆணையம் |
| 10 | சம்மு காசுமீர் | சம்மு காசுமீர் மாநில மகளிர் ஆணையம் |
| 11 | சார்க்கண்டு | சார்க்கண்டு மாநில மகளிர் ஆணையம் |
| 12 | கருநாடகம் | கருநாடக மாநில மகளிர் ஆணையம் |
| 13 | கேரளம் | கேரள மகளிர் ஆணையம் |
| 14 | மத்தியப் பிரதேசம் | மத்தியப் பிரதேச மாநில மகளிர் ஆணையம் |
| 15 | மகராட்டிரம் | மகாராட்டிர மாநில மகளிர் ஆணையம் |
| 16 | மணிப்பூர் | மணிப்பூர் மாநில மகளிர் ஆணையம் |
| 17 | மேகால | மேகாலய மாநில மகளிர் ஆணையம் |
| 18 | மிசோரம் | மிசோரம் மாநில மகளிர் ஆணையம் |
| 19 | நாகாலாந்து | நாகாலாந்து மாநில மகளிர் ஆணையம் |
| 20 | ஒடிசா | ஒடிசா மாநில மகளிர் ஆணையம் |
| 21 | பஞ்சாப் | பஞ்சாப் மாநில மகளிர் ஆணையம் |
| 22 | இராஜஸ்தான் | இராஜஸ்தான் மாநில மகளிர் ஆணையம் |
| 22 | சிக்கிம் | சிக்கிம் மாநில மகளிர் ஆணையம் |
| 23 | தமிழ்நாடு | தமிழ்நாடு மாநில மகளிர் ஆணையம் |
| 24 | தெலங்காணா | தெலங்காணா மாநில மகளிர் ஆணையம் |
| 25 | திரிபுரா | திரிபுரா மாநில மகளிர் ஆணையம் |
| 26 | உத்தரப் பிரதேசம் | உத்தரப் பிரதேச மாநில மகளிர் ஆணையம் |
| 27 | உத்தராகண்டம் | உத்தராகண்டம் மாநில மகளிர் ஆணையம் |
| 28 | மேற்கு வங்கம் | மேற்கு வங்க மகளிர் ஆணையம் |
| 29 | தில்லி | தில்லி மகளிர் ஆணையம் |
| 30 | புதுச்சேரி | புதுச்சேரி மகளிர் ஆணையம் |
# இந்திய ஆணையங்களின் பட்டியல்

**இந்திய ஆணையங்கள் பட்டியல்** (List of Indian commissions), இந்திய அரசு மற்றும் இந்தியாவின் மாநில அரசுகளுக்கும் வழிகாட்டுதல், ஆலோசனை வழங்குதல் மற்றும் பல பிரச்சனைகளுக்கு தீர்வுகளை வழங்க தற்காலிக அல்லது நிரந்தர அடிப்படையில் இந்திய அரசால் அல்லது இந்திய மாநில அரசுகளால் சட்டத்தின்படி அமைக்கப்படும் அமைப்புகள் ஆகும். இவ்வாணையங்கள் தன்னாட்சி கொண்ட அமைப்புகளாகும். அவைகள்;
# இந்திய ஆணையங்களின் பட்டியல்

## நிலையான ஆணையங்கள்

- இந்திய அணுசக்திப் பேரவை
- இந்திய தேசிய நுகர்வோர் குறை தீர்ப்பு ஆணையம்
- இந்தியத் தேர்தல் ஆணையம்
- இந்தியாவின் தேசிய மனித உரிமை ஆணையம்
- தேசிய அறிவுசார் ஆணையம்
- சிறுபான்மையினருக்கான தேசிய ஆணையம்
- நிதி ஆயோக்
- திட்டக் குழு
- ஒன்றிய அரசுப்பணியாளர் தேர்வாணையம்
- பல்கலைக்கழக மானியக் குழு
- தேசிய மகளிர் ஆணயம்
- நடுவண் விழிப்புணர்வு ஆணையம்
- ஓய்வூதிய நிதி ஒழுங்காற்று மற்றும் மேம்பாட்டு ஆணையம்
- இந்திய உயிரித் தொழில்நுட்பம் ஒழுங்குமுறை ஆணையம்
- இந்திய தனித்துவ அடையாள ஆணைய அமைப்பு
- இந்திய தேசிய நெடுஞ்சாலை ஆணையம்
- இந்தியத் தொலைத்தொடர்பு ஒழுங்குமுறை ஆணையம்
- உணவுப் பாதுகாப்பு மற்றும் தரப்படுத்தல் ஆணையம், இந்தியா
- தேசிய பல்லுயிர்ப்பரவல் ஆணையம்
- தேசியப் பேரிடர் மேலாண்மை ஆணையம்
- சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்
- தேசிய வேளாண்மை ஆணையம்
- தேசிய பிற்படுத்தப்பட்டோர் ஆணையம்
- தேசிய சீர்மரபினர், நாடோடி பழங்குடியினர் ஆணையம்
- நடுவண் மின் ஒழுங்காற்று ஆணையம்
- தேசிய அமைப்புசாரா வணிகங்களுக்கான ஆணையம்
- தேசிய விவசாயிகள் ஆணையம்
- தேசிய சுகாதாரத்திற்கான மனிதவள ஆணையம்
- தேசிய முதலீட்டு ஆணையம்
- தேசிய தொழிலாளர் ஆணையம்
- தேசிய சட்ட ஆணையம்
- தேசிய சிறுபான்மையோர் கல்வி நிறுவனங்களுக்கான ஆணையம்
- தேசிய ஊதியக் குழு
- தேசிய சிறார் உரிமைகள் பாதுகாப்பு ஆணையம்
- தேசிய பட்டியல் சாதியினர் ஆணையம்
- தேசிய பழங்குடியினர் ஆணையம்
- தேசிய புள்ளியல் ஆணையம்
# இந்திய ஆணையங்களின் பட்டியல்

## தற்காலிக ஆணையங்கள்

- மாநிலங்கள் மறுசீரமைப்பு ஆணையம்
- உஷா மெஹ்ரா ஆணைக்குழு
- மண்டல் ஆணைக்குழு
- சர்க்காரியா ஆணைக்குழு
- நிர்வாக சீர்திருத்த ஆணையம்
- லிபரான் ஆணையம்
- நானாவதி ஆணையம்
- தேசிய சமயம் மற்றும் மொழி சிறுபான்மையோர் ஆணையம்
- ஷா ஆணையம்
# குளோரிக் அமிலம்

**குளோரிக் அமிலம்** *(Chloric acid)* என்பது HClO<sub>3</sub>என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இது குளோரினுடைய ஆக்சோ அமிலமாகவும் , குளோரின் உப்புகள் தயாரிப்பதற்கான ஒரு முன்னோடியாகவும் இருக்கிறது. pKa ≈ −1 என்ற அமிலத்தன்மை எண் கொண்ட வலிமையான அமிலமான இச்சேர்மம் ஒரு ஆக்சிசனேற்றியாகவும் செயல்படுகிறது.  
வெப்ப இயக்கவியலில் குளோரிக் அமிலம் நிலைப்புத்தன்மை அற்றது என அதனுடைய விகிதச்சமமாதலின்மை தெரிவிக்கிறது.  
தோராயமாக 30 சதவீதச் செறிவுள்ள குளிர்ந்த நீர்த்த கரைசலில் குளோரிக் அமிலம் நிலைப்புத்தன்மையுடன் இருக்கிறது. எச்சரிக்கையுடன் குறைக்கப்பட்ட அழுத்தத்தில் இதை ஆவியாக்கினால் 40 சதவீதம் செறிவுள்ள கரைசலைத் தயாரிக்கமுடியும். இவ்விருவகையான் செறிவுக் கரைசல்களும் சிதவடைதலுக்கு உட்பட்டு பல்வகையான பொருட்களைத் தருகின்றன.  
:8HClO<sub>3</sub> → 4HClO<sub>4</sub> + 2H<sub>2</sub>O + 2Cl<sub>2</sub> + 3 O<sub>2</sub>
:3HClO<sub>3</sub> → HClO<sub>4</sub> + H<sub>2</sub>O + 2 ClO<sub>2</sub>
# குளோரிக் அமிலம்

## தீங்குகள்

குளோரிக் அமிலம் ஒரு வலிமையான ஆக்சிசனேற்றியாகவும் செயல்படுகிறது. பெரும்பாலான உயினப்பொருட்களும் எளிதில் தீப்பற்றக்கூடிய பொருட்களும் இச்சேர்மத்தில் படநேர்ந்தால் அவற்றை எரித்து பொசுக்கிவிடும் தன்மை கொண்டதாகவும் விளங்குகிறது.
# குளோரிக் அமிலம்

## தயாரிப்பு

கந்தக அமிலத்துடன் பேரியம் குளோரேட்டை சேர்த்து வினைப்படுத்தினால் குளோரிக் அமிலத்தைத் தயாரிக்கலாம். இவ்வினையில் கரையாமல் நிற்கும் பேரியம் சல்பேட்டை வீழ்படிவாக்குதல் முறையில் நீக்கலாம்.  
:Ba(ClO<sub>3</sub>)<sub>2</sub> + H<sub>2</sub>SO<sub>4</sub> → 2HClO<sub>3</sub> + BaSO<sub>4</sub>  
ஐப்போ குளோரசு அமிலத்தைச் சூடுபடுத்தி குளோரிக் அமிலமும் ஐதரசன் குளோரைடையும் பெறுவது மற்றொரு வகையானத் தயாரிப்பு முறையாகும்.  
:3HClO → HClO<sub>3</sub> + 2 HCl
# வார்ப்புரு:Country topics

<noinclude>  
</noinclude>}} தலைப்புகள்}} | }}
|state = }}
| = }
|bodyclass = hlist
|basestyle = }  
|titleclass = }
|title = <includeonly>}
| }}}}&nbsp;|}}}}&nbsp;}}-related articles|articles|தலைப்புகள்}}}}</includeonly>  
|imagestyle = }
|image = }  
|abovestyle = }
|above = }}  
|group1 = }
|list1 = }
<noinclude>  
</noinclude>
|group2 = }}
| வரலாறு
| வரலாறு
}}
|list2 = }}  
|group3 = }
|list3 = }
<noinclude>  
</noinclude>
|group4 = }}
| புவியியல்
| புவியியல்
}}
|list4 = }
| }
|list1 = }}
|group2 =  
| Subdivisions
| Subdivisions
}}
}}
|list2 = }
}}
}}  
|group5 = }
|list5 = }
<noinclude>  
</noinclude>
|group6 =
| அரசியல்
| அரசியல்
}}
}}
|list6 = }}}
|group2 =  
| Governance
| Governance
}} }}
|list2 = }
|group3 =  
| அரசு
| அரசு
}} }}
|list3 = }}
|group4 =  
| இராணுவம்
| இராணுவம்
}} }}
|list4 = }}
}}
}}  
|group7 = }
|list7 = }
<noinclude>  
</noinclude>  
|group8 =
| பொருளாதாரம்
| பொருளாதாரம்
}}
}}
|list8 = }}
|group2 =
}}
| Infrastructure
| Infrastructure
}}
|list2 = }
|group3 =
}}
| போக்குவரத்து
| போக்குவரத்து
}}
|list3 = }}
}}
}}  
|group9 = }
|list9 = }
<noinclude>  
</noinclude>
|group10 =  
}}} society|சமூகம்]]  
| சமூகம்
}}
}}  
| }}}
| }}
| பண்பாடு
| பண்பாடு
}}
}}
}}
|list10 = }}}}|
}|}|}}}}}|}|}}}}}|}}}
|list1 = }
|group2 =
}}வின் பண்பாடு|பண்பாடு]]
| பண்பாடு
}}
}}
|list2 = }}
|group3 =
}}
| Demographics
| Demographics
}}
|list3 = }
|group4 =
}}
| Religion
| Religion
}}
|list4 = }
|group5 =  
| சின்னங்கள்
| }}
| சின்னங்கள்
| சின்னங்கள்
}}
}}
}}
|list5 = }}
}} }}  
|group11 = }
|list11 = }  
|group12 = }
|list12 = }  
|group13 = }
|list13 = }
<noinclude>  
</noinclude>
|belowstyle = }
|below =  
}}
|2= }}-related articles
| }}-related articles|Index]]}}
| }}-related articles
| }}-related articles|Index]]}}
}}
}}
|3= }}
| }}|Bibliography]]}}
}}}}
}}
|* Book
}}}}
|* பகுப்பு
}}}}|Commons]]
}}}}
|* Portal
}}}}
|*
}}}}}}
}}<noinclude>  
</noinclude>
# Module:Navbox with striping

-- Proof-of-concept for automatic striping
local p = {}  
local Navbox = require('Module:Navbox')  
function p.navbox
local args = :getParent.args  
local listnums = {}
local listcount = 0
local t = {}  
for k,v in pairs(args) do
if type(k) == 'string' and k:match('^list[0-9][0-9]*$') then
if( v and v ~= '') then
listcount = listcount + 1
listnums[listcount] = mw.ustring.gsub(k,'^list([0-9][0-9]*)$', '%1')
end
elseif type(k) == 'string' and k:match('^group[0-9][0-9]*$') then
-- skip for now, processed below
elseif( v and v ~= '') then
t[k] = v
end
end
local function lcomp(n1, n2)
return (tonumber(n1) or 0) < (tonumber(n2) or 0)
end
table.sort(listnums, lcomp)
for i = 1,listcount do
t['list' .. i] = args['list' .. listnums[i]]
if( args['group' .. listnums[i]] ~= nil and args['group' .. listnums[i]] ~= '') then
t['group' .. i] = args['group' .. listnums[i]]
end
end  
return Navbox._navbox(t)  
end  
return p
# ரேகா (தென்னிந்திய நடிகை)

**ரேகா** என்று அழைக்கப்படும் **ஜோஸ்பின்** 28 ஆகத்து 1970 என்பவர் தென்னிந்தியத் திரைப்பட நடிகை ஆவார். இவர் தமிழ், மலையாளம், தெலுங்கு மற்றும் கன்னடம் மொழித் திரைப்படங்களில் பணியாற்றி வருகின்றார். பெரும்பாலும் தமிழ்த் திரைப்படத்துறை மற்றும் மலையாளத் திரைப்படத்துறையில் பரவலாக அறியப்படும் நடிகை ஆவார்.  
இவர் ராம்ஜி ராவ் ஸ்பீக்கிங், யே ஆட்டோ, சகரம் சாக்சி உள்ளிட்ட மலையாள வெற்றித் திரைப்படங்களிலும், புன்னகை மன்னன், என் பொம்முக்குட்டி அம்மாவுக்கு, கடலோரக் கவிதைகள் உள்ளிட்ட தமிழ் வெற்றித் திரைப்படங்களிலும் நடித்துள்ளார். கேரளாவில் பிறந்த இவர் தமிழகத்தின் உதகையில் தனது படிப்பை முடித்தார். இவர் தற்போது தொலைக்காட்சி தொடர்களிலும், தமிழ்த் திரைப்படங்களில் துணைக் கதாபாத்திரங்களிலும் நடித்து வருகிறார். இவர் சிறந்த மலையாள நடிகைக்கான பிலிம்பேர் விருதை தசரதன் திரைப்படத்திற்காக பெற்றார்.
# ரேகா (தென்னிந்திய நடிகை)

## தனிப்பட்ட வாழ்க்கை

இவர் கடலுணவு ஏற்றுமதியாளரை 1996ஆம் ஆண்டில் திருமணம் செய்து கொண்டார். இவர்களுக்கு ஒரு மகள் உள்ளார்.
# ரேகா (தென்னிந்திய நடிகை)

## தொலைக்காட்சி

| 2006-2007 | கனா காணும் காலங்கள் | லட்சுமி | விஜய் தொலைக்காட்சி |
| --- | --- | --- | --- |
| 2019-2020 | குக்கு வித் கோமாளி | போட்டியாளர் |  |
| 2020 | பிக் பாஸ் தமிழ் 4 | போட்டியாளர் | } |
# ரேகா (தென்னிந்திய நடிகை)

## நடித்த திரைப்படங்கள்

### தமிழ்த் திரைப்படங்கள்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 1986 | *கடலோரக் கவிதைகள்* | ஜெனீபர் |  |
| 1986 | *புன்னகை மன்னன்* | ரஞ்சனி |  |
| 1987 | *செண்பகமே செண்பகமே* |  |  |
| 1987 | *உள்ளம் கவர்ந்த கள்வன்* |  |  |
| 1987 | *கதாநாயகன்* |  |  |
| 1988 | *என் பொம்முக்குட்டி அம்மாவுக்கு* | மெர்சி |  |
| 1988 | *மேகம் கறுத்திருக்கு* |  |  |
| 1988 | *காவலன் அவன் கோவலன்* |  |  |
| 1988 | *எங்க ஊரு பாட்டுக்காரன்* | காவேரி |  |
| 1988 | *ராசாவே உன்னெ நம்பி* |  |  |
| 1988 | *காலையும் நீயே மாலையும் நீயே* |  |  |
| 1989 | *பாட்டுக்கு நான் அடிமை* |  |  |
| 1989 | *வரவு நல்ல உறவு* |  |  |
| 1989 | *நினைவே ஒரு சங்கீதம்* |  |  |
| 1989 | *தம்பி தங்கக் கம்பி* |  |  |
| 1989 | *பிள்ளைக்காக* |  |  |
| 1987 | *வேடிக்கை என் வாடிக்கை* |  |  |
| 1990 | *மூடு மந்திரம்* |  |  |
| 1990 | *புரியாத புதிர்* |  |  |
| 1991 | *குணா* | ரோசி |  |
| 1991 | *இரும்பு பூக்கள்* | சிறப்புத் தோற்றம் |  |
| 1991 | *வைதேகி கல்யாணம்* | வசந்தி |  |
| 1992 | *இதுதாண்டா சட்டம்* | லட்சுமி |  |
| 1992 | *அண்ணாமலை* | கீதா |  |
| 1992 | *டேவிட் அங்கிள்* | மாலதி |  |
| 1992 | *திருமதி பழனிச்சாமி* | சிறப்புத் தோற்றம் |  |
| 1996 | *காலம் மாறிப்போச்சு* | லட்சுமி |  |
| 2002 | *ரோஜாக்கூட்டம்* | பூமிகாவின் தாயார் (காவல் ஆய்வாளர்) |  |
| 2003 | *கோவில்* | ஏஞ்சலின் தாயார் |  |
| 2003 | *வில்லன்* | சிவாவின் தாயார் |  |
| 2008 | *தசாவதாரம்* | மீனாட்சி |  |
| 2010 | *உத்தம புத்திரன்* | மீனாட்சி |  |
| 2013 | *யா யா* | வசந்தி |  |
| 2013 | *தலைவா* | கங்கா ராமதுரை |  |
# ரேகா (தென்னிந்திய நடிகை)

## நடித்த திரைப்படங்கள்

### தெலுங்குத் திரைப்படங்கள்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2012 | *மணி மணி மோர் மணி* | கீதா மாதுரி | } |
# ரேகா (தென்னிந்திய நடிகை)

## பெற்ற விருதுகள்

- சிறந்த மலையாள நடிகைக்கான பிலிம்பேர் விருது - *தசரதன்* (1989)
# பகடை பனிரெண்டு

**பகடை பனிரெண்டு** 1982ஆவது ஆண்டில் வெளியான ஒரு இந்தியத் தமிழ்த் திரைப்படமாகும். தாமோதரன் இயக்கிய இத்திரைப்படத்தில் கமல்ஹாசன், ஸ்ரீபிரியா ஒய். ஜி. மகேந்திரன் ஆகியோர் முக்கிய கதாபாத்திரங்களில் நடித்திருந்தனர்.
# பகடை பனிரெண்டு

## நடிகர்கள்

- கமல்ஹாசன் - ஆனந்த்
- ஸ்ரீபிரியா - உஷா
- மேஜர் சுந்தர்ராஜன் - உஷாவின் தந்தை
- காஞ்சனா - ஆனந்தின் தாயார்
- ஒய். ஜி. மகேந்திரன் - விஷ்ணு
- சத்ய பிரியா - ரேணுகா
- ஆர். என். சுதர்சன்
- சத்யராஜ்
- டி. கே. எஸ். நடராஜன்
# பகடை பனிரெண்டு

## பாடல்கள்

கே. சக்கரவர்த்தி அவர்கள் இப்படத்திற்கு இசை அமைத்துள்ளார். பாடல் வரிகள் கண்ணதாசன் மற்றும் வாலி எழுதியுள்ளனர்.  
| **எண்.** | **பாடல்** | **பாடகர்கள்** |  |
| --- | --- | --- | --- |
| 1 | "வரவேண்டும் மகராஜன்" | எஸ். பி. பாலசுப்பிரமணியம், பி. சுசீலா |  |
| 2 | "நான் பதினாறு வயதானவள்" | எஸ். ஜானகி |  |
| 3 | "லைப் இஸ் கேம் (Life Is a Game)" | எல். ஆர். ஈஸ்வரி & குழு | } |
# பகடை பனிரெண்டு

## துணுக்குகள்

- இப்படத்தில் நடிகர் சத்யராஜ் ஒரு சில நிமிடங்களில் மட்டும் சுதர்சனத்தின் குழுவில் ஒருவராக நடித்திருந்தார்.
# சோடியம் பெர்குளோரேட்டு

**சோடியம் பெர்குளோரேட்டு** (Sodium perchlorate) என்பது NaClO<sub>4</sub>. என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பொதுவாகக் காணப்படும் பெர்குளோரேட்டு உப்புகளில் அதிக கரைதிறன் கொண்ட சேர்மமாக இது கருதப்படுகிறது. வெண்மை நிறப்படிகங்களாகக் காணப்படும் இச்சேர்மம் நீரை உறிஞ்சும் தன்மையுடன் உள்ளது. நீர் மற்றும் ஆல்ககாலில் நன்கு கரைகிறது. பொதுவாக இச்சேர்மம் ஒருநீரேற்று சேர்மமாக சாய்சதுரப் படிகங்களாகக் கிடைக்கிறது.  
சோடியம் பெர்குளோரேட்டின் உருவாதல் வெப்பம் −382.75 கியூ மோல்−1 ஆகும்
# சோடியம் பெர்குளோரேட்டு

## பயன்கள்

பலவிதமான பெர்குளோரேட்டு உப்புகள் தயாரிப்பில் சோடியம் பெர்குளோரேட்டு முன்னோடியாக விளங்குகிறது. மற்ற பெர்குளோரேட்டுகள் இதனுடன் ஒப்பிடுகையில் குறைந்த அளவு கரைதிறனையே பெற்றிருக்கின்றன. சோடியம் பெர்குளோரேட்டின் கரைதிறன் 25 பாகை செல்சியசு வெப்பநிலையில் 209கி/100 மி.லி எனக் கணக்கிடப்பட்டுள்ளது. சோடியம் பெர்குளோரேட்டுடன் ஐதரோ குளோரிக் அமிலத்தைச் சேர்த்து வினைப்படுத்தினால் பெர் குளோரிக் அமிலத்தைத் தயாரிக்கலாம்.  
சோடியம் பெர்குளோரேட்டு நீருறிஞ்சும் சேர்மமாக இருப்பதால் அதை பட்டாசுத் தொழிலில் பயன்படுத்துவதில்லை. அமோனியம் மற்றும் பொட்டாசியம் பெர்குளோரேட்டுகள் பட்டாசுத் தொழிலில் பயன்படுத்தப்படுகின்றன. சோடியம் பெர்குளோரேட்டு மற்றும் பொட்டாசியம் அல்லது அமோனியம் குளோரைடுகளின் கரைசலை இரட்டைச் சிதைவுக்கு உட்படுத்துவதால் இவ்வுப்புகளைத் தயாரிக்கமுடியும்.
# சோடியம் பெர்குளோரேட்டு

## ஆய்வகப் பயன்கள்

அதிகம் வினைபுரியாத மின்பகுளியாக சோடியம் பெர்குளோரேட்டு ஆய்வகங்களில் பலவழிகளில் பயன்படுகிறது. மூலக்கூற்று உயிரியியலில் டி.என்.ஏவைப் பிழிந்தெடுக்கும் முறைகள் மற்றும் கலப்பினமாகும் வினைகள் இவ்வினைகளுக்கு உதாரணமாகும்.
# சோடியம் பெர்குளோரேட்டு

## மருந்துப் பொருளாக

அதிதைராயிடு நோய் பாதிப்புடையவர்கள் அயோடின் எடுத்துக்கொள்வதைத் தடுக்கும் மருந்தாக சோடியம் பெர்குளோரேட்டு பயனாகிறது.
# சோடியம் பெர்குளோரேட்டு

## தயாரிப்பு

பிளாட்டினம் போன்ற செயல்திறனற்ற மின்வாயில் சோடியம் குளோரேட்டை நேர்மின் முனை ஆக்சிசனேற்றம் செய்வதால் சோடியம் பெர்குளோரேட்டைத் தயாரிக்க முடியும்  
ClO<sub>3−(நீர்த்த)</sub> + H<sub>2</sub>O<sub>(நீர்மம்)</sub> → ClO<sub>4−(நீர்த்த)</sub> + H<sub>2(வளிமம்)</sub>
# செசில் (அரிமா)

**செசில்** (Cecil), 13 வயது நிறைந்த தென்மேற்கு ஆப்பிரிக்க அரிமா (*Panthera leo bleyenberghi*) ஆகும். இது சிம்பாப்வே<nowiki/>யின் வாங்கே தேசியப் பூங்கா<nowiki/>வில் வாழ்ந்து வந்தது. இப்பூங்காவின் வருகையாளர்களைப் பெரிதும் கவர்ந்திருந்த செசில், ஆக்சுப்போர்டு பல்கலைக்கழகம் மேற்கொண்ட ஒரு பரந்த ஆய்வின் பகுதியாகக் கண்காணிக்கப்பட்டு வந்தது.  
அமெரிக்காவைச் சேர்ந்த வால்டர் பால்மர் என்னும் பொழுதுபோக்கு வேட்டையாடி இதனை அம்பெய்திக் காயப்படுத்தினார். பிறகு, சூலை 1, 2015 அன்று, ஏறத்தாழ 40 மணி நேரங்களுக்குப் பிறகு,செசிலைத் துப்பாக்கியால் சுட்டுக் கொன்றனர். இக்கொலை பன்னாட்டு ஊடகக் கவனத்தை ஈர்த்ததோடு விலங்குப் பாதுகாவலர்கள், அரசியல்வாதிகள், புகழ்பெற்றவர்களின் கோபத்தையும் ஈட்டியது. பால்மரைக் கண்டித்து இணையத்தில் கண்டனங்கள் குவிந்தன.
# நரம்பு சிலந்தி நோய்

**டிராகுன்குலியாசிஸ்** (Dracunculiasis), நோய்க்கு இன்னொரு பெயர் **நரம்பு சிலந்தி நோய்** (*guinea worm disease-GWD*). இது நரம்பு சிலந்தியால் ஏற்படும் ஒரு தொற்று. இந்த காலகட்டத்தில் நடப்பதோ, வேலை பார்ப்பதோ சிரமமாக இருக்கும் . இந்த நோய் காரணமாக இறக்க நேரிடுவது சாதாரணமாக நிகழ்வதில்லை.. அதற்கு முன்பாகவே நீர் வாழும் தெள்ளு பூச்சிகளால் அவை உண்ணப்படவேண்டும். பொதுவாக இந்த நோய்த்தொற்று, அறிகுறிகளை வைத்து கண்டறியப்படுகிறது..
# நரம்பு சிலந்தி நோய்

## தடுப்பு மற்றும் சிகிச்சை

ஆரம்பகால நோய்கண்டறிதல் மூலம் இந்த நோயைத் தடுக்கலாம். மேலும் நோய் தொற்றுள்ளவர் அவரது காயம் அல்லது புண் குடிநீரை மாசுபடுத்தாமல் பார்த்து கொள்ளவேண்டும். 1986 இல் ஏற்பட்ட பாதிப்புக்களை விட இது பத்து லட்சம் குறைவு.  
நரம்புச் சிலந்தி நோய் பண்டைய காலத்தில் இருந்தே அறியப்பட்ட ஒன்று. ஆனால் 17 ஆம் நூற்றாண்டில் ஐரோப்பியர்கள் மேற்கு ஆப்ரிக்காவின் கடலோரப் பகுதியான கினி யில் இந்த நோயைக் கண்ட பிறகே நரம்பு சிலந்தி ("guinea worm") என்ற பெயர் வந்தது.  
கினி புழுக்கள் போன்ற வேறொரு இனம் பிற விலங்குகளில் இந்த நோய் ஏற்பட காரணமாக இருக்கிறது.
இது ஒரு புறக்கணிக்கபட்ட வெப்பமண்டலம் சார்ந்த நோய் என்று வகைப்படுத்தபட்டுள்ளது .
# 2015 மதுவிலக்கு ஆதரவு போராட்டங்கள்

**2015 மதுவிலக்குப் போராட்டங்கள்** எனப்படுபவை மதுவிலக்கினை நடைமுறைப்படுத்த வேண்டும் எனும் கோரிக்கையை வலியுறுத்தி தமிழகத்தில் முன்னெடுக்கப்பட்ட போராட்டங்களைக் குறிக்கிறது. நீண்ட காலமாக பல்வேறு தரப்பினரால் மதுவிலக்கினை வலியுறுத்தியும், டாஸ்மாக் நிறுவனத்திற்கு எதிராகப் போராட்டங்கள் நடந்து வந்த போதிலும் காந்தியவாதி சசிபெருமாளின் மரணத்திற்குப் பிறகு போராட்டங்கள் வலுவடைந்தன. 2003 ல் துவங்கி தொடர்ந்து தமிழக இலட்சிய குடும்பம் என்ற காந்திய அமைப்பு பூரண மதுவிலக்கு வேண்டி போராடி வருகிறது. தலைவர் சிற்பி வேலாயுதம் பொதுச்செயலாளர் வக்கீல் தங்கவேல் தலைமைையில் மதுவிலக்கு வேண்டி பயணித்து வருகிறது. காந்தியவாதி சசிபெருமாள் இலட்சிய குடும்பத்தின் அங்கமே. மேலும் காந்தீய வாதி சசி பெருமாள் அவர்களின் சக போராளி E இராமதாஸ் அவர்கள் தொடர்ந்து 54 நாட்கள் சென்னை மெரினா காந்தி சிலையில் தினமும் சத்யாக்கிரஹம் செய்து கைதாகினர்.  
பிறகு அப்போதைய முதலமைச்சர் ஓபிஎஸ் அவர்களுக்கு படிப்படியாக மது விலக்கை அமல்படுத்தக்கோரி கருப்புக்கொடி காட்டி கைதானார். இந்நிலையில் கொரானா ஊரடங்கு காலத்தில் மதுக்கடைகளை திறக்கக் கூடாது என சென்னை உயர்நீதிமன்றம் தமிழக அரசுக்கு உத்தரவிட்டது. அந்த உத்தரவை எதிர்த்து தமிழக அரசு உச்ச நீதிமன்றத்தில் நீதிமன்ற தடைக்குத் தடை ஆணை பெற்று தமிழகத்தில் மீண்டும் 7 /7 /2020 என்று மதுக்கடைகளை திறப்பதற்கு உத்தரவிட்டது அன்றைய தினமே காந்தியவாதி சசி பெருமாள் அவர்களின் சக போராளி E இராமதாஸ் அவர்கள் மதுக்கடையை கொரானா காலத்தில் திறக்கக்கூடாது என காந்தி சிலை முன்பு உண்ணாவிரதப் போராட்டம் செய்து கைதானார்...
# 2015 மதுவிலக்கு ஆதரவு போராட்டங்கள்

## பின்புலம்

கன்னியாகுமரி மாவட்டம் உண்ணாமலைக்கடை பேரூராட்சியில் உள்ள டாஸ்மாக் கடை பள்ளி, கல்லூரி, மற்றும் வழிபாட்டு இடங்களுக்கு அருகில் இருப்பதால் அதனை அகற்றுமாறு 2014 பிப்ரவரியில் சென்னை உயர் நீதிமன்றத்தின் மதுரை அமர்வு உத்தரவிட்டிருந்தது. அதனை அகற்றாததைக் கண்டித்து பேரூராட்சித் தலைவரும், சசிபெருமாளும் தீக்குளிப்புப் போராட்டம் நடத்தப்போவதாக அறிவித்தனர். சூலை 31, 2015 அன்று திடீரென காலை 8 மணிக்கு தொலைபேசிக் கோபுரத்தின் மீது ஏறி போராட்டம் நடத்தினர். ஒரு வாரத்தில் அப்புறப்படுத்துவதாக அதிகாரிகள் உறுதியளித்தனர். களைப்புடன் கோபுரத்தில் இருந்த சசிபெருமாளைத் தீயணைப்பு வீரர்கள் கயிறு கட்டிக் கீழே கொண்டுவந்தனர். ஆனால் அவர் இறந்துவிட்டிருந்தார். அவரது உடலில் இரத்தக்கறை இருந்ததாகவும் அவரது சாவிற்கான காரணத்தைக் கண்டறிய வேண்டும் என்று பல்வேறு தரப்பினரும் கோரினர். அவரது மரணம் குறித்து நீதிவிசாரணை நடத்த திமுக தலைவர் கருணாநிதி கோரினார்.. பல்வேறு அரசியல் கட்சியினரும் அவரது மரணத்திற்கு நீதிகேட்டு போராட்டங்களைத் தொடங்கினர்.  
ஆளும் கட்சியான அதிமுக தவிர்த்து அனைத்துக் கட்சியினரும் கன்னியாகுமரி மாவட்டத்தில் ஆகத்து 4, 2015 அன்று ஒருநாள் கடையடைப்புப் போராட்டத்திற்கு அழைப்பு விடுத்தனர். தமிழகம் முழுவதும் ஆகத்து 4, 2015 அன்று முழு கடையடைப்புப் போராட்டம் நடத்த மதிமுக, விடுதலை சிறுத்தைகள் கட்சி, மனிதநேய மக்கள் கட்சி மூன்றும் அழைப்பு விடுத்தன. தேமுதிக, காங்கிரஸ், பாஜக, இந்திய கம்யூனிஸ்ட், மார்க்சிஸ்ட் கம்யூனிஸ்ட், வணிகர் சங்கங்களின் பேரவைகள் இப்போராட்டத்திற்கு ஆதரவு தெரிவித்தன.
# 2015 மதுவிலக்கு ஆதரவு போராட்டங்கள்

## நிகழ்வுகள் காலக் கோடு

### சூலை 31

- சசிபெருமாள் மரணம்.
# 2015 மதுவிலக்கு ஆதரவு போராட்டங்கள்

## நிகழ்வுகள் காலக் கோடு

### ஆகஸ்ட் 4

- மாநிலத்தில் நடந்த போராட்டங்களில் பங்குபெற்ற சுமார் 4500 பேர் கைது செய்யப்பட்டனர் .
- மதுவுக்கு எதிராக 2010 முதல் போராடிவந்த மதுரை சட்டக்கல்லூரி மாணவி நந்தினிக்கு வீட்டுச் சிறை .
# 2015 மதுவிலக்கு ஆதரவு போராட்டங்கள்

## நிகழ்வுகள் காலக் கோடு

### ஆகஸ்ட் 5

- சேலம் மதுக்கடைக்குள் பெட்ரோல் குண்டு இரவில் வீசப்பட்டது, இதில் அங்கு பணிநிமித்தம் இருந்த ஊழியர் மூச்சுத் திணறி பலியானார்..
# 2015 மதுவிலக்கு ஆதரவு போராட்டங்கள்

## நிகழ்வுகள் காலக் கோடு

### ஆகஸ்ட் 10

- மதுவுக்கு எதிராக தமிழகம் முழுவதும் மாவட்ட தலைநகரங்களில் திமுக சார்பில் ஆர்ப்பாட்டங்கள் நடைபெற்றன. சென்னை சோழிங்கநல்லூரில் நடைபெற்ற ஆர்ப்பாட்டத்தில் பேசிய மு.க. ஸ்டாலின் திமுக ஆட்சிக்கு வந்தால் முதல் பணியாக மதுவிலக்கை அமல்படுத்துவோம் என்றார்..
# 2015 மதுவிலக்கு ஆதரவு போராட்டங்கள்

## நிகழ்வுகள் காலக் கோடு

### அக்டோபர் 30, 2015

- 'மூடு டாஸ்மாக்கை மூடு' என்கிற பாடலைப் பாடிய மகஇக வைச்சேர்ந்த கோவன் கைது செய்து செய்யப்பட்டார். அவர்மீது இந்தியத் தண்டனைச் சட்டம் 124-ஏ (தேசத் துரோகம்), 153-ஏ (சமூகத்தில் பிரிவை உருவாக்குதல்), 505 (1) பி, சி (அரசி்ற்கு எதிராக அவதூறு பரப்புதல்) பிரிவுகளின் கீழ் வழக்கு தொடுக்கப்பட்டது. கோவன் கைது செய்யப்பட்டதை பல்வேறு அரசியல் தலைவர்களும் சமூக வலைதளங்களில் பொதுமக்களும் கண்டனம் தெரிவித்தனர்..
# 2015 மதுவிலக்கு ஆதரவு போராட்டங்கள்

## போராட்ட வடிவங்கள்

- ஊர்வலங்கள்
- பொதுக் கூட்டங்கள்
- கடையடைப்புப் போராட்டம்
- அரசு நடத்தும் டாஸ்மாக் மதுக்கடைகள் மீதான வன்முறைத் தாக்குதல்கள்.
- பாடல்கள்
# 2015 மதுவிலக்கு ஆதரவு போராட்டங்கள்

## போராட்ட வடிவங்கள்

### கைபேசி கோபுரங்களில்

சசிபெருமாள் கைபேசி கோபுரத்தில் ஏறி போராட்டம் நடத்தி உயிரிழந்ததைத் தொடர்ந்து, பல்வேறு இடங்களில் கோபுரங்களில் ஏறி போராட்டங்கள் நடத்தப்பட்டன.  
- சிதம்பரத்தில் சந்தோஷ் என்பவர் பிஎஸ்என்எல் கோபுரத்தில் ஏறி தர்ணா போராட்டத்தில் ஈடுபட்டார். பின்னர் அவர் கைது செய்யப்பட்டார்..
- ஆற்றூரில் தமாகா சார்பில் நடைபெற்ற காலவரையற்ற உண்ணாவிரத போராட்டத்திற்கு அதிகாரிகள் பேச்சுவார்த்தைக்கு வராததால் டேவிட்ராஜ் என்பவர் கைபேசி கோபுரத்தில் ஏறி போராட்டம் நடத்தினார்..
- ஆகத்து 4 ல் நடைபெற்ற போராட்டத்தில் பாமக பங்கேற்காது என்று முன்பே அறிவித்திருந்த நிலையில், கட்சி முடிவு தெரியாமல் பாமக நிர்வாகி ஒருவர் கோபுரத்தில் ஏறி போராட்டம் நடத்தினார்.
# 2015 மதுவிலக்கு ஆதரவு போராட்டங்கள்

## அரசியல் கட்சிகளின் நிலைப்பாடு

### மதிமுக

ஆகஸ்ட் 2 அன்று கலிங்கப்பட்டியில் மதுவிலக்கு கோரி போராட்டம் நடைபெற்றது. இதில் அருகிலிருந்த டாஸ்மாக் கடை பொது மக்களால் அடித்து நொறுக்கப்பட்டது. வைகோ, திருமாவளவன் உள்ளிட்டோர் கைது செய்யப்பட்டு விடுதலை செய்யப்பட்டனர். இதைத் தொடர்ந்து ஆகஸ்ட் 4 அன்று தமிழகம் தழுவிய முழு அடைப்புக்கு வேண்டுகோள் விடுத்தனர். இப்போராட்டத்தில் தி.மு.க, பா.ம.க வை தவிர மதிமுக, விசிக, இந்திய கம்யூனிஸ்ட், மார்க்சிஸ்ட் கம்யூனிஸ்ட், மனிதநேய மக்கள் கட்சி, தேமுதிக, காங்கிரஸ், பாஜக உள்ளிட்ட அரசியல் கட்சிகளும், வணிகர் சங்க பேரவை உள்ளிட்ட அமைப்புகளும் பங்கேற்றன. போராட்டம் வெற்றிபெற்றதாக சென்னையில் வைகோ அறிவித்தார்.
# 2015 மதுவிலக்கு ஆதரவு போராட்டங்கள்

## அரசியல் கட்சிகளின் நிலைப்பாடு

### திமுக

- தனது கட்சி ஆகஸ்ட் 10 அன்று மாவட்டத் தலைநகரங்களில் போராட்டங்களை மேற்கொள்ளுமென கருணாநிதி அறிவித்தார்.
# 2015 மதுவிலக்கு ஆதரவு போராட்டங்கள்

## அரசியல் கட்சிகளின் நிலைப்பாடு

### பாமக

"தமிழகத்தில் கடைசி சொட்டு மது ஒழிக்கப்படும் வரை நான் தொடர்ந்து போராடுவேன்" என்று பாமக நிறுவனர் ராமதாஸ் கூறினார்.
# 2015 மதுவிலக்கு ஆதரவு போராட்டங்கள்

## அரசியல் கட்சிகளின் நிலைப்பாடு

### மார்க்சிஸ்ட் கம்யூனிஸ்ட்

அதிகரித்துவரும் போராட்டங்களை கருத்திற்கொண்டு, அரசு உடனடியாக மதுவிலக்கினை நடைமுறைப்படுத்த வேண்டுமென மார்க்சிஸ்ட் கம்யூனிஸ்ட் கட்சியின் மாநிலச் செயலாளர் ஜி. இராமகிருசுணன் கேட்டுக் கொண்டார்.
# 2015 மதுவிலக்கு ஆதரவு போராட்டங்கள்

## விளைவுகள்

### கல்லூரி மாணவர்களின் பங்களிப்பு

- சென்னை அரசு சட்டக் கல்லூரி மாணவர்கள், புதுக்கல்லூரி மாணவர்கள், நந்தனம் அரசுக் கல்லூரி மாணவர்கள், பச்சையப்பன் கல்லூரி மாணவர்கள் ஆகியோர் போராட்டத்தில் ஈடுபட்டு வருகின்றனர்.
- தமிழகத்தில் மதுவிலக்கை அமுல்ப்படுத்தக் கோரி, கிருஷ்ணகிரி அரசு கலைக் கல்லூரி மாணவர்கள் வகுப்பைப் புறக்கணித்து ஆர்ப்பாட்டத்தில் ஈடுபட்டனர்.
# 2015 மதுவிலக்கு ஆதரவு போராட்டங்கள்

## விளைவுகள்

### துறைத் தலைமை பதவி பறிப்பு

- மதுவிலக்குப் போராட்டதில் ஈடுபட்ட சென்னைப் பல்கலைக்கழக மாணவர்கள் குறித்த தகவல்களை அளிக்க மறுத்ததால், சென்னைப் பல்கலைக்கழகத்தின் அரசியல் அறிவியல் மற்றும் பொது நிர்வாக துறையின் தலைவர் பொறுப்பை பேராசிரியர் ராமு மணிவண்ணன் இழந்தார்.
# 2015 மதுவிலக்கு ஆதரவு போராட்டங்கள்

## விளைவுகள்

### காவற்துறையின் செயற்பாடுகள் குறித்து எழுந்த குற்றச்சாட்டுகள்

- ஆகத்து 3 அன்று போராட்டம் செய்த சென்னை பச்சையப்பன் கல்லூரி மாணவ மாணவிகள் மீது காவல்துறையினர் தடியடி நடத்தினர். அதன்போது மிகக்கடுமையாக நடந்து கொண்டதாகக் காவற்துறையினர்மீது குற்றஞ்சாட்டப்பட்டது.
- தொலைபேசி கோபுரத்தில் ஏறி போராட்டம் நடத்திய விளையாட்டு வீரர் டேவிட்ராஜ் என்பவரை ஐந்து மணிநேரம் துன்புறுத்தியதாக தமாகாவினர் ஆட்சியரிடம் புகார் அளித்தனர்..
# 2015 மதுவிலக்கு ஆதரவு போராட்டங்கள்

## விமர்சனங்கள்

மதுவிலக்குப் போராட்டம், அதற்கு ஆதரவு தெரிவுக்கும் அரசியல் கட்சிகள், செயற்பாட்டாளர்கள் குறித்து பல்வேறு வாதங்களும், விமர்சனங்களும் முன்வைக்கப்பட்டன:
- மதுவிலக்கு தனிமனிதத் தெரிவுக்கு எதிரானது.
- மதுவிலக்கை நிறைவேற்ற இயலாதது, உலகில் எந்தவொரு மக்களாட்சி நாடும் இதனை வெற்றிகரமாக நிறைவேற்றவில்லை.
- மதுவிலக்கு பதுக்கலையும் கடத்தலையும் ஊக்குவித்து குற்றச்செயல்களை அதிகரிக்கும்.
- மதுவிலக்கு சுற்றுலாத்துறையைப் பாதிக்கும்.
- மதுவிலக்கைக் கோருவது அரசியல் சந்தர்ப்பவாதம் ஆகும்.
- மதுவிலக்குக் கோருவது கூடிய சிக்கலான மது அடிமைத்தனத்தை தவிர்க்க எடுக்கப்படும் ஒரு நிலைப்பாடு ஆகும்.
- மதுவிலக்கு அரசின் 1/4 மேற்பட்ட வருவாயை இல்லாமல் செய்து, தமிழ்நாட்டின் வரவுசெலவை பாதிக்கும்.
# 2015 மதுவிலக்கு ஆதரவு போராட்டங்கள்

## உடனடி முழு மதுவிலக்குக்கு எதிராக முன்வைக்கப்பட்ட காரணங்கள்

1. கள்ளச்சாராயம்.
1. அண்டை மாநிலங்களில் விற்பனை இருக்கும்போது அங்கு சென்று குடிப்பார்கள்.
1. அரசுக்கு வருவாய் இழப்பு, இலவசத் திட்டங்கள் முடங்கும்.
1. குடி நோயாளிகள் சட்டென குடிப்பதை நிறுத்தினால் ஏற்படும் உயிரிழப்பு வரையிலான எதிர்விளைவுகள்.
# துரை வைகோ

**துரை வைகோ** (*Durai Vaiko*) அல்லது **கோபால்சாமி துரை வையாபுரி** (பிறப்பு: 2 ஏப்பிரல் 1972) என்பவர் தமிழ்நாட்டைச் சேர்ந்த அரசியல்வாதி ஆவார். இவர் மறுமலர்ச்சி திராவிட முன்னேற்றக் கழகத்தின் (மதிமுக) நிறுவனர் வைகோவின் மகன் ஆவார். இவர் மதிமுக-வின் முதன்மைச் செயலாளராகவும், கட்சியின் பரப்புரையாளராகவும், கட்சியின் இணையப் பிரிவை வழிநடத்துபவராகவும் உள்ளார்.
# துரை வைகோ

## இளமைக் காலம்

இவர் 1972 ஆம் ஆண்டு வைகோ மற்றும் ரேணுகாதேவி ஆகிய தம்பதியர்க்கு மகனாகப் பிறந்தார். சென்னை சின்மயா வித்யாலயா பள்ளி மற்றும் சென்னை கிறிஸ்தவக் கல்லூரியில் படித்தார்
# துரை வைகோ

## அரசியல் வாழ்க்கை

இவர் மதிமுக கட்சியின் முக்கியத் தேர்தல் பரப்புரையாளர்களுள் ஒருவராக இருந்தார். மதிமுக கட்சியின் இணையத்தளப் பிரிவிலும் இயங்கி வருபவர். 2014 இந்தியப் பொதுத் தேர்தலின் போது பா.ஜ.க. கட்சிக்கு ஆதரவாகவும் தே.மு.தி.க. கட்சிக்கு ஆதரவாகவும் தேர்தல் பரப்புரையில் இறங்கியவர். இவர் 2014இல் பட்டாசு தொடர்பாக இந்திய மத்திய அரசு விடுத்த புதிய சட்டத்தை எதிர்த்து, சிவகாசியில் உந்துருளி ஊர்வலத்தைத் தொடங்கி வைத்தார். இவர் 2016 தமிழ்நாடு சட்டமன்றத் தேர்தலிலும் மதிமுகவுக்கு ஆதரவாக தேர்தல் பரப்புரை ஆற்றினார். 2021 அக்டோபரில் மதிமுகவின் தலைமைக் கழகச் செயலாளராகப் பதவியேற்றார்.
# துரை வைகோ

## அரசியல் வாழ்க்கை

### மக்களவைக்குத் தெரிவு

| தேர்தல் | தொகுதி | கட்சி | முடிவு | வாக்கு % | எதிர்க்கட்சி வேட்பாளர் | எதிர்க்கட்சி | எதிர்க்கட்சி வாக்கு % |  |
| --- | --- | --- | --- | --- | --- | --- | --- | --- |
| 2024 | திருச்சிராப்பள்ளி | மதிமுக | **வெற்றி** | 51.35 | பி. கருப்பையா | அதிமுக | 21.7 | } |
# துரை வைகோ

## தொழில்

இவர் "இந்திய புகையிலை குழுமம்" என்னும் நிறுவனத்தில் பங்குத்தொகை வைத்திருக்கிறார். இந்த பங்குத்தொகை விவகாரம் மதிமுகவின் எதிர்த்தரப்புக் கட்சிக்காரர்களால் அதிகம் விமர்சிக்கப்படுகிறது. மேலும் இவர் வீ இரியாலிட்டி (V Realty) தனியார் வரையறுக்கப்பட்டது என்ற நிறுவனத்துக்கு இயக்குநராகவும் உள்ளார்.
# சச்சப்போயா மக்கள்

**சச்சப்போயா மக்கள்** அல்லது முகில் மக்கள் என்பவர்கள் அந்தீசு மலைத்தொடர்களில், இன்றைய பெருவில் வாழ்ந்த மக்கள் ஆவார். இன்கா இவர்களை அடக்கி ஆளும் முன் வளர்ச்சி அடைந்த நாகரிகத்தை இந்த மக்கள் கொண்டு இருந்தார்கள். இன்காவின் ஆட்சியை சச்சப்போயா தொடர்ச்சியாக எதிர்த்து வந்துள்ளார்கள். எசுபானியர்கள் தென் அமெரிக்காவை ஆக்கிரமித்து, இன்கா பேரரசை வீழ்த்திய பின்னர் இந்த மக்களுக்கு என்ன நடந்தது என்பது தொடர்பான தகவல்கள் தெளிவாகக் கிடைக்கப்பெறவில்லை.  
சச்சப்போயா மக்கள் பற்றிய தகவல்கள் தொல்பொருளியல் ஆய்வுகள் ஊடாகவும், எசுபானியர்கள் மூலங்கள் ஊடாகவும் கிடைக்கின்றன.  
இந்த மக்களின் சமூக அமைப்பு சமத்துவம் மிக்கதாகவும் (egalitarian), இளகிய கூட்டாட்சியாகவும் (confederation) இருந்தாக தொல்லியல் ஆய்வாளர்கள் கருதுகிறார்கள்<. இது அக்காலத்தில் நிலவிய பெரும்பாலான சமூக அரசியல் அமைப்புகளில் இருந்து மாறுபட்டது ஆகும்.
# ரோலாண்ட் காப்பியம்

**ரோலண்ட்டின் காப்பியம்** (பிரெஞ்சு: La Chanson de Roland) என்பது இன்று கிடைக்கும் முதல் பிரெஞ்சு இலக்கியப் படைப்பு ஆகும். 4000 பாடல்களுடன் பழைய பிரெஞ்சில் இது எழுதப்பட்டுள்ளது. இந்தப் படைப்பு 11-12 ஆம் நூற்றாண்டைச் சார்ந்தது.  
இந்தக் காப்பியம் சார்லமங் (Charlemagne) ஆட்சியின் போது ரோன்சுவாக்கசு போரில் (Battle of Roncevaux) நடந்த நிகழ்வுகளின் திரிவுபெற்ற தகவல்களை அடிப்படையாகக் கொண்டது.  
இந்த இலக்கியத்தின் கதாநாயகன் வீரமாகப் போராடி சதியால் வெளியாரால் கொல்லப்படுகிறான் என்பது பிரெஞ்சு தேசியவாதிகளாலும், படைத்துறைவாதிகளாலும் முன்னிறுத்தப்படும் கூறு ஆகும்.
# குளோரசமிலம்

**குளோரசமிலம்** *(Chlorous acid)* என்பது HClO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வீரியம் குறைந்த இவ்வமிலத்தில் குளோரின் +3 என்ற ஆக்சிசனேற்ற நிலையில் உள்ளது. தூய்மையான நிலையில் குளோரசமிலம் நிலைப்புத்தன்மையற்று ஐப்போ குளோரசமிலமாகவும் குளோரிக் அமிலமாகவும் விகிதச் சமமாதலின்றி பிரிகையடைகிறது. ஐப்போ குளோரசமிலத்தில் குளோரின் +1 என்ற ஆக்சிசனேற்ற நிலையிலும் குளோரிக் அமிலத்தில் +5 என்ற ஆக்சிசனேற்ற நிலையிலும் காணப்படுகிறது.  
: 2 HClO<sub>2</sub> → HClO + HClO<sub>3</sub>  
இவ்வமிலத்தை தூய்மையான நிலையில் பெறுவது கடினம் என்றபோதிலும் குளோரசமிலத்திலிருந்து தயாரிக்கப்படும் இதனுடைய இணை காரமான குளோரைட் நிலைப்புத்தன்மையுடன் காணப்படுகிறது. இந்த எதிர்மின் அயனியால் உருவாகும் உப்புக்கு எடுத்துக்காட்டாக சோடியம் குளோரைட்டை கூறலாம். சோடியம் குளோரைட் மற்றும் இதனோடு தொடர்புடைய உப்புகள் சில சமயங்களில் குளோரின் ஈராக்சைடு தயாரிக்கப் பயன்படுகின்றன.
# குளோரசமிலம்

## தயாரிப்பு

பேரியம் குளோரைட்டுடன் நீர்த்த கந்தக அமிலத்தைச் சேர்த்து சூடாக்குவதன் மூலமாக குளோரசமிலத்தை தயாரிக்கமுடியும்.  
:Ba(ClO<sub>2</sub>)<sub>2</sub> + H<sub>2</sub>SO<sub>4</sub> → BaSO<sub>4</sub> + 2HClO<sub>2</sub>
# குளோரசமிலம்

## நிலைப்புத்தன்மை

விகிதச்சமமாதலின்மை குளோரசமிலத்தின் ஆக்சிசனேற்றும் திறனை மட்டுப்படுத்தினாலும் கூட இது வொரு வலிமையான ஆக்சிசனேற்றியாகச் செயல்படுகிறது.  
ஆலசன்களில் குளோரின் மட்டுமே தனித்துப் பிரித்தெடுக்கும் HXO2 வகையிலான அமிலங்களைத் தருகிறது. புரோமசமிலத்தையோ அயோடசமிலத்தையோ எப்போதுமே தனித்துப் பிரித்தெடுக்க முடிவதில்லை. புரோஅசமிலத்தின் புரோமைட் உப்புகள் சிலவாவது அறியப்படுகின்றன. ஆனால் அயோடைட் என்ற உப்புகள் எதுவும் அறியக் கிடைக்கவில்லை Neither bromous acid nor iodous acid has ever been isolated. A few salts of bromous acid, bromites, are known, but no iodites..
# சுனிதி சாலமன்

**சுனிதி சாலமன்** (*Suniti Solomon*) (1938 அல்லது 1939 – 28 சூலை 2015) என்பவர் ஒரு மருத்துவராவார். இவர்தான் இந்தியாவின், தமிழகத்தின் சென்னையில் 1986 முதன் முதலில் எயிட்ஸ் நோயாளிகள் இருப்பதை கண்டறிந்தவர் ஆவார். இவர் சென்னை மருத்துவக் கல்லூரியில் நுண்ணுயிரியல் பேராசிரியராக அப்போது இருந்தார். 2017 ஆம் ஆண்டு சனவரி மாதம் 25 ஆம் தேதியன்று எச்.ஐ.வி நோயைக் கண்டறிவதிலும் சிகிச்சையளிப்பதிலும் இவர் ஆற்றிய பங்களிப்புகளுக்காக, இந்திய அரசாங்கம் இவருக்கு மருத்துவத் துறையில் பத்மசிறீ விருதை வழங்கியது.
# சுனிதி சாலமன்

## பணிகள்

இவர் எயிட்ஸ் நோயாளிகளுக்கான இந்தியாவின் முதல் தன்னார்வ ஆலோசனை மற்றும் சோதனை மையத்தை சென்னை மருத்துவக் கல்லூரியில் 1993இல் நிறுவினார். 1993இல் தன் வேலையை விட்டு விலகி எயிட்ஸ் ஆராய்ச்சி மற்றும் கல்வி அளிக்கும் ஒயி.ஆர்.ஜி. கேர் தொண்டு நிறுவனத்தைத் தோற்றுவித்தார். எயிட்ஸ் நோயிக்கு எந்த மருத்துவமனையும் சிகிச்சை அளிக்க மறுத்த அந்தக் காலகட்டத்தில் குறைந்த வசதிகளுடன் சென்னை பாண்டி பசார் பகுதியில் கூடாரத்தில் மருத்துவ சிகிச்சை அளிக்கத் துவங்கினார்.
# சுனிதி சாலமன்

## விருதுகள்

- இவரது பணிகளை பாராட்டும் விதமாக 2009ஆம் ஆண்டு இந்திய அரசின் அறிவியல் மற்றும் தொழில் நுட்ப அமைச்சகத்தின் **தேசிய பெண்கள் உயிரியல் அறிவியலாளர் விருதை** வழங்கினர்.
- தமிழ்நாடு எயிட்ஸ் கட்டுப்பாட்டு சங்கம் வாழ்நாள் சாதனையாளர் விருது வழங்கி பாராட்டியது.
# தேவதாஸ் காந்தி

**தேவதாஸ் காந்தி** (22 மே 1900 – 3 ஆகத்து 1957) என்பவர் மோகன்தாஸ் கரம்சந்த் காந்தியின் நான்காவது மகனாவார். இவர் பிறந்தது தென்னாப்பிரிக்காவில் இவர் தன் பெற்றோருடன் இந்தியா திரும்பும்போது இளைஞனாக வளர்ந்திருந்தார். இவர் தன் தந்தையின் இயக்கத்தில் கலந்துகொண்டார். தன் வாழ்நாளில் பல காலம் சிறையில் கழித்தார். இவர் ஒரு பத்திரிக்கையாளராகவும் இருந்தார். இந்துஸ்தான் டைம்ஸ் இதழின் ஆசிரியராக இருந்தார்.  
காந்தியுடன் சேர்ந்து விடுதலைப் போராட்டத்தில் ஈடுபட்ட இராஜாஜியின் மகளான இலட்சுமி என்பவருடன் தேவதாஸ் காதல்வயப்பட்டார். அப்பொழுது இலட்சுமியின் வயது பதினைந்து ஆகும். ஆனால் தேவதாசின் வயதோ இருபத்து எட்டு ஆகும். இருவரின் பெற்றோரும் காதலர்களை ஐந்தாண்டுகள் இருவரும் ஒருவரை ஒருவர் பார்க்காமல் திருமணத்திற்கு காத்திருக்குமாறு நிபந்தனை விதித்தனர். ஐந்தாண்டுகள் கழிந்தபின் 1933இல் இருவரின் பெற்றோரின் ஒப்புதலுடன் இவர்களின் திருமணம் நடந்தது. இவ்விருவருக்கும் இராசமோகன் காந்தி, கோபாலகிருஷ்ண காந்தி, இராமச்சந்திர காந்தி, தாரா காந்தி பட்டாசார்ஜீ ஆகிய நான்கு குழந்தைகள் ஆவர்.
# ஈட்டி (1985 திரைப்படம்)

**ஈட்டி** 1985ஆவது ஆண்டில் ராஜசேகர் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் விஜயகாந்த், விஷ்ணுவர்தன், நளினி ஆகியோர் முக்கிய கதாபாத்திரங்களில் நடித்திருந்தனர். இது இசையமைப்பாளர் இளையராஜாவின் இசையமைப்பில் வெளியான திரைப்படமாகும்.
# ஈட்டி (1985 திரைப்படம்)

## நடிகர்கள்

- விஜயகாந்த்
- விஷ்ணுவர்தன்
- நளினி
- விஜி
- சத்யராஜ்
# ஈட்டி (1985 திரைப்படம்)

## பாடல்கள்

- "காட்டுக்குள்ளே.." - எஸ். ஜானகி
- "மச்சான்.." - எஸ். பி. பாலசுப்பிரமணியம், எஸ். ஜானகி
- "ஒருநாள் ஒருபொழுது.." - எஸ். ஜானகி
- "படுத்தா உறங்குதில்லை.." - மலேசியா வாசுதேவன், வாணி ஜெயராம்
# முப்பாசுபாரிக் அமிலம்

**முப்பாசுபாரிக் அமிலம்** *(Triphosphoric acid)* என்பது H<sub>5</sub>P<sub>3</sub>O<sub>10</sub>, என்ற மூலக்கூறு வாய்ப்பாடுடன் கூடிய ஒர் அமிலமாகும். இது பல்பாசுபாரிக் அமிலம் என்றும் அழைக்கப்படுகிறது. பாசுபாரிக் அமிலத்தின் குறுக்க வடிவம் முப்பாசுபாரிக் அமிலமாகும். பாசுபாரிக் அமிலக் ) குடும்பத்தில், பைரோபாசுபாரிக் அமிலத்திற்கு ( H<sub>4</sub>P<sub>2</sub>O<sub>7</sub> ) அடுத்ததாக காணப்படும் மற்றொரு பல்பாசுபாரிக் அமிலம் முப்பாசுபாரிக் அமிலமாகும். பைரோபாசுபாரிக் அமிலம் இருபாசுபாரிக் அமிலம் என்றும் அழைக்கப்படுகிறது.  
அடினோசின் முப்பாசுபேட்டு (அ.மு.பா.) போன்ற சேர்மங்கள் யாவும் முப்பாசுபாரிக் அமிலத்தினுடைய எசுத்தர்கள் ஆகும்.  
முப்பாசுபாரிக் அமிலம் படிகவடிவில் தயாரிக்கப்படுவதில்லை. ஒட்டுமொத்தமாக H<sub>5</sub>P<sub>3</sub>O<sub>10</sub> என்ற சமநிலை கலவையில் 18 சதவீதம்முப்பாசுபாரிக் அமிலம் காணப்படுகிறது. சுழி பாகை செல்சியசு வெப்பநிலையில், சோடியம் முப்பாசுபேட்டு சேர்மத்தை அயனிப் பரிமாற்ற வினையினால் தூய முப்பாசுபாரிக் அமிலக் கரைசலைத் தயாரிக்கலாம்.  
முப்பாசுபாரிக் அமிலத்தின் பல்வேறு வகையான அமிலத்தன்மை எண்கள் (pKa ) அறியப்படுகின்றன. 1.0 ; 2.2 ; 2.3 ; 5.7 ; 8.5,[1] 1.0 ; 2.2 ; 2.3 ; 3.7 ; 8.5 [2]
# செம்மார்புக் குக்குறுவான்

**செம்மார்புக் குக்குறுவான்** அல்லது **கன்னான்** அல்லது **திட்டுவான் குருவி** 
(coppersmith barbet ) என்பது ஒருவகை குக்குறுவான் ஆகும். இப்பறவை இந்தியத் துணைக்கண்டத்திலும் தென்கிழக்காசியாவின் சில பகுதிகளிலும் காணப்படுகிறது.
# செம்மார்புக் குக்குறுவான்

## விளக்கம்

செம்மார்புக் குக்குறுவான் கனத்த அலகுடன், நெற்றியும் மார்பும் சிவப்பாக இருக்கும் உடலின் மேற்பகுதி பச்சை நிறமாக இருக்கும். தொண்டையும், கன்னங்களும் மஞ்சள் நிறத்தில் இருக்கும். இதன் மஞ்சள் நிற அடிப்பகுதி சாம்பல் மற்றும் கறுப்பு நிறக் கோடுகள் கொண்டிருக்கும். கூடு கட்டும் பருவத்தில், இறகுகளில் தேய்மானம் ஏற்படுவதால், மேல் முதுகின் இறகுகள் நீல நிறத்தில் தோன்றும். இது குட்டையான வாலுடையது.
# செம்மார்புக் குக்குறுவான்

## வகைப்பாடு

2014 ஆம் ஆண்டு வரை செம்மார்புக் குக்குறுவானின் ஒன்பது துணையினங்கள் அங்கீகரிக்கப்பட்டுள்ளன: வட இந்தியாவில், இது 910 மீ (3,000 அடி) வரை வெளி இமயமலையின் பள்ளத்தாக்குகளில் காணப்படுகிறது. வடமேற்கு இந்திய மாநிலங்களிலும், அசாமில் உள்ள ஈரக்காடுகளிலும் இது அரிதாக காணப்படுகிறது.
# செம்மார்புக் குக்குறுவான்

## வகைப்பாடு

### ஒலி எழுப்புதல்

இந்தப் பறவையின் அழைப்பானது சத்தமாக 'டொக்கு…டொக்கு…டொக்கு' என்னும் ஒலியாக இருக்கும், இது பாத்திரம் செய்பவர்கள் சுத்தியால் செப்புத் தகட்டை அடிப்பதூ ஓத்திருக்கும். இதனால் இதற்கு ஆங்கிலத்தில் *Coppersmith barbet* என்ற பொருத்தமான பெயர் வந்தது. இப்பறவை வாழும் பகுதிக்கு ஏதாவது தீங்கு வந்தால் விநோத ஒலி எழுப்பும் தன்மை கொண்டது. இதனாலேயே பளியர் என்ற பழங்குடி மக்கள் இப்பறவையை திட்டுவான் குருவி என்று அழைப்பார்கள். இது மலர் இதழ்களையும் உண்கிறது. இது ஒவ்வொரு நாளும் இதன் உடல் எடையை விட கிட்டத்தட்ட 1.5 முதல் 3 மடங்கு வரை பழங்களை உண்கிறது.
# செம்மார்புக் குக்குறுவான்

## இனப்பெருக்கம்

இவை இந்தியாவில் பெப்ரவரி முதல் ஏப்ரல் வரையிலும், இலங்கையில் திசம்பர் முதல் செப்டம்பர் வரையிலும் இனப்பெருக்கம் செய்கின்றன. இரு பாலினத்தவையும் ஒரு குறுகிய கிளையின் அடிப்பகுதியில் பொந்தை தோண்டுகின்றன. பொந்துக்குள் கூடு அமைத்து தங்குகின்றன. பெண் பறவை மூன்று அல்லது நான்கு முட்டைகளை இடும். இருபாலினத்தவையும் அடைகாக்கின்றன. அடைகாக்கும் காலம் நன்கு அறியப்படவில்லை, ஆனால் சுமார் இரண்டு வாரங்கள் என மதிப்பிடப்பட்டுள்ளது. பெரும்பாலும் இரண்டு குஞ்சுகள் விரைவாக அடுத்தடுத்து வளர்க்கப்படுகின்றன.
# நைட்ரோசில்கந்தக அமிலம்

**நைட்ரோசில்கந்தக அமிலம்** *(Nitrosylsulfuric acid )* என்பது NOHSO<sub>4</sub> என்ற மூலக்கூறு வாய்ப்பாடுடன் கூடிய ஒர் வேதிச் சேர்மமாகும். நிறமற்ற திண்மப்பொருளான இச்சேர்மம் காப்ரோலாக்டம் ((CH<sub>2</sub>)5C(O)NH.) என்ற கரிமச் சேர்மத்தைத் தொழில் முறையில் தயாரிக்கப் பயன்படுகிறது.
# நைட்ரோசில்கந்தக அமிலம்

## தயாரிப்பும் வேதி வினைகளும்

சோடியம் நைட்ரைட்டை சுழி பாகை செல்சியசு வெப்பநிலையில் உள்ள அடர்த்தியான கந்தக அமிலத்தில் கரைத்து நைட்ரோசில்கந்தக அமிலம் தயாரிக்கலாம்:  
: HNO<sub>2</sub> + H<sub>2</sub>SO<sub>4</sub> &rarr; NOHSO<sub>4</sub> +H<sub>2</sub>O  
கந்தக அமிலத்தின் அமில நீரிலி மற்றும் நைட்ரசு அமிலத்தின் கலப்பு அமிலமாகவும் இம்மூலக்கூறைக் காணமுடியும். மாறாக, நைட்ரிக் அமிலம் மற்றும் கந்தக டைஆக்சைடு இரண்டையும் சேர்த்து வினைப்படுத்துவதன் மூலமாகவும் நைட்ரோசில்கந்தக அமிலம் தயாரிக்க முடியும்.  
கரிம வேதியியலில் அமீன்களில் இருந்து ஈரசனோனிய உப்புகளை தயாரிக்க நைட்ரோசில்கந்தக அமிலம் பயன்படுகிறது. தொடர்புடைய நைட்ரசு ஆக்சைடு வெளியிடும் செயலிகளில் நைட்ரோசோனியம் நான்கு புளோரோபோரேட்டு ([NO]BF4) மற்றும் நைட்ரோசில் குளோரைடு ஆகியனவும் உள்ளடங்கும்.
# டெஸ்லா மோட்டார்ஸ்

**டெஸ்லா மோட்டார்ஸ்** (ஆங்: *Tesla Motors*) அமெரிக்காவைச் சேர்ந்த ஒரு தானுந்து நிறுவனம். மின்சாரத்தினால் இயங்கும் தானுந்துகளை மட்டுமே தெஸ்லா உருவாக்குகிறது. இந்நிறுவனம் மின் சேமிப்புக் கலன்களையும் விற்பனை செய்கிறது. 2003-ஆம் ஆண்டு தொடங்கப்பட்ட இந்நிறுவனம் இது வரை டெஸ்லா ரோட்ஸ்டர், மாடல் எஸ், மாடல் எக்சு, மாடல் 3 ஆகிய மின்னுந்துகளைத் தயாரித்துள்ளது. எலொன் மசுக் இதன் நிறுவனர்.
# டெஸ்லா மோட்டார்ஸ்

## வரலாறு

இந்த நிறுவனம் 2003-ஆம் ஆண்டு மரத்தின் இபெர்ஹார்ட் மற்றும் மார்க் டர்பென்னிங் என்பவர்களால் நிறுவிக்கபட்டது. இவரைகளை தவிர எலோன் மசுக், ஜேபி சுட்ருபேள் மற்றும் இயன் வ்ரைட் ஆகியோரும் துணை நிறுவனர்களாக கருதப்படுகின்றனர். 2003-ஆம் ஆண்டு ஜிம் நிறுவனம் தனது EV1 எனப்படும் வாகனத்தை தயாரிப்பிலிருந்து நிறுத்திக்கொண்டதோடு மற்றும் அழிக்கவும் செய்ததை தொடர்ந்து, இவர்களுக்கு இந்த டெஸ்லா மோட்டார்ஸ் நிறுவனத்தை உருவாக்க உந்துகோலாக விளங்கியது.
# டெஸ்லா மோட்டார்ஸ்

## வாகன வடிவமைப்பு/ மாதிரிகள்

டெஸ்லா நிறுவனம் கடந்த டிசம்பர் 2017 வரை மூன்றுவகையான வாகன வடிவமைப்புகளை சந்தையில் விற்பனைக்கு அறுமுகப்படுத்தியுள்ளது. இந்த் நிறுவனத்தின் முதலாம் வடிவமைப்பு Tesla Roadster தற்பொழுது விற்பனையில் இல்லை.  
தற்பொழுது விற்பனையில் உள்ள மாதிரிகள்; மொடல் எஸ் (Model S) , மொடல் க்ஸ் (Modal X), மொடல் 3 (Modal 3) ஆகியவை ஆகும்.
# டெஸ்லா மோட்டார்ஸ்

## வாகன வடிவமைப்பு/ மாதிரிகள்

#### மொடல் எஸ் (Model S)

மொடல் எஸ்-யின் தயாரிப்பு பணிகள் ஜூன் 22, 2012-யில் தொடங்க பட்டன.
முதற்கட்டமாக ஐரோப்பாவில் ஆகஸ்ட் 2013 ழும்பின்னர் சீனாவில் ஏப்ரல் 2014 இந்த மொடல் எஸ் வகை வாகனங்கள் விற்பனைக்கு வந்தன. இதனை தொடர்ந்து வலதுபுறம் ஓட்டுநர் வகை வனங்கள் இங்கிலாந்து, ஆஸ்திரேலியம் ஹொங்கங் மற்றும் ஜப்பான் ஆகிய நாடுகளில் 2014-ஆம் ஆண்டு விற்பனைக்கு வந்தன.
இந்த மொடல் எஸ் வகை வாகனங்கள் உலகரீதியான சில அங்கிகாரங்களை பெற்றுள்ளது. அவற்றில் குறிப்பிட்ட தக்கது, 2013-ஆம் ஆண்டு "Motor Trend Car of the Year"; "World Green Car"; Automobile Magazine's 2013 "Car of the Year" மற்றும் Time Magazine "Best 25 Inventions of the Year 2012"
# டெஸ்லா மோட்டார்ஸ்

## வாகன வடிவமைப்பு/ மாதிரிகள்

#### மொடல் க்ஸ் (Modal X)

மொடல் க்ஸ் வகை வாகனம் அலுமானனியத்தால் உருவாக்கபட்ட வடிவமைப்பை கொண்டுள்ளது. இதன் தயாரிப்பு பணிகள் 2013 ஆம் ஆண்டு தொடங்க திட்டமிடப்பட்டது. இருப்பினும் பின்னர் 2015-ஆம் ஆண்டில்தான் தயாரிப்பு பணிகள் தொடங்கப்பட்டன. இந்தவகை வகணங்கள் 5-, 6- மற்றும் 7 பேர் அமரக்கூடிய வகையில் வடிவமைக்கப்பட்டுள்ளது.
மொடல் க்ஸ் வகை வாகனங்கள் செப்டம்பர் 2015 முதல் சந்தைக்கு விற்பனைக்கு வந்தன.
நோர்வே நாட்டில் இந்த வாகனம் 2016-ஆம் ஆண்டு மின்சாரத்தால் இயங்கும் முதனிலை வாகனமாக கருதப்பட்டது.
# டெஸ்லா மோட்டார்ஸ்

## வாகன வடிவமைப்பு/ மாதிரிகள்

#### மொடல் 3 (Modal 3)

மொடல் 3 வகை வாகனம் டெஸ்லாவின் 3ஆம் தலைமுறை வடிவமைப்பாகும். ஆரம்பத்தில் 'மொடல் இ' பேரிருட படவேண்டியநிலையில் போர்ட் வாகன நிறுவனத்தின் நீதிமன்ற முறையீட்டினால் இந்த வகை வாகனத்தின் பெயர் மொடல் 3 என அறிவிக்கப்பட்டது. மொடல் 3 அதிகபட்சம் 500கிமு வரை மின்சாரத்தை எட்டக்கூடிய ஆற்றல் கொண்டது. 31 மார்ச் 2016 இதன் முதல் வடிவமைப்பு உலகிற்கு கட்டப்பட்ட நிலையில் பத்தாயிரத்திற்கும் அதிகமானோர் இந்த வாகனத்திற்கு முன்பணம் செலுத்தினர். ஜூலை 2017 வரை 500,000 பேர் இந்த வாகனதை வாங்க பதிந்து கொண்டனர்.  
டெஸ்லா இந்த மொடல் 3 வகை வாகன உற்பத்தியில் $2 முதல் $3 பில்லியன் அமெரிக்க டாலரை முதலிடக்கூடும் என எதிர்பார்க்கப்படுகிறது. முதல் 30 வண்டிகள் ஜூலை 28, 2017 நடைபெற்ற சிறப்பு நிகழ்வில் பயனீட்டாளர்களிடம் ஒப்படைக்கப்பட்டது. 2018ஆம் ஆண்டின் முதல் மூன்று மாதங்களில் மட்டும் 8,182 வண்டிகள் விற்கப்பட்டன. ஜனவரி 2018 தொடங்கி, மொடல் 3 வகை வாகனங்கள் அமெரிக்காவில் விற்பனையாகும் மின்சார வகை தணுத்துகளில் முதல் இடத்தை தக்கவைத்துக்கொண்டுள்ளது.
# டெஸ்லா மோட்டார்ஸ்

## மற்ற வண்டிகள்

இந்நிறுவனம் மாடல் ஒய், சைபர் திரக், தெஸ்லா செமி சரக்குந்து ஆகியவற்றின் வடிவமைப்பில் ஈடுபட்டுள்ளது.
# பகிர்வுரிமை

பகிர்வுரிமைச் சின்னம், அளிப்புரிமைச் சின்னத்தின் ஒரு வகை]]
**பகிர்வுரிமம்** (*Share-alike*) என்பது ஒரு காப்புரிமைக் கலைச்சொல். இது பெரும்பாலும் படைப்பாக்கப் பொதுமங்கள் திட்டத்தால் பயன்படுத்தப்படுகிறது. இவ்வுரிமத்தின் கீழ் வெளியாகும் ஆக்கங்களின் படிகளையோ மாற்றங்களையோ பகிரும்போது முதன்மை ஆக்கம் பகிரப்பட்ட அதே உரிமம் அல்லது அதை ஒத்த உரிமத்தின் கீழ் வெளியிட வேண்டும். அளிப்புரிமை தரும் உரிமங்கள் யாவும் பகிர்வுரிமை அளிக்கும் கட்டற்ற மென்பொருள் அல்லது கட்டற்ற ஆக்கங்கள் ஆகும்.  
தற்பொழுது, இரண்டு படைப்பாக்கப் பொதும உரிமங்கள் பகிர்வுரிமை அளிக்கின்றன:
1. படைப்பாக்கப் பொதுமம் ஆக்குநர்சுட்டு-பகிர்வுரிமை (இது ஒரு அளிப்புரிமை கொண்ட கட்டற்ற ஆக்க உரிமம்)
1. படைப்பாக்கப் பொதுமம் ஆக்குநர்சுட்டு-வணிகம்தவிர்-பகிர்வுரிமை (இது ஒரு தனியுடைமை உரிமம்)  
இச்சொல் காப்புரிமைச் சட்டம் தொடர்பாக மட்டுமின்றி காப்புரிமம் தொடர்பான உரையாடல்களிலும் இடம்பெறுகிறது.  
சூன் 2009 இல், விக்கிப்பீடியர் சமூகமும் விக்கிமீடியா அறக்கட்டளையின் அறங்காவலர் குழுவும் விக்கிப்பீடியா மற்றும் அதன் உறவுத் திட்டங்களுக்கான முதன்மை ஆக்க உரிமமாக படைப்பாகப் பொதுமம் ஆக்குநர்சுட்டு-பகிர்வுரிமை உரிமத்தை அறிவித்தனர். இம்முடிவு கட்டற்ற பண்பாட்டுக்கும் தொலைநோக்கு கொண்ட தலைமைக்கும் கிடைத்த வெற்றி என்று படைப்பாக்கப் பொதுமங்கள் நிறுவனம் பாராட்டியது.
# வினய் கட்டியார்

**வினய் கட்டியார்** (Vinay Katiyar), ( பிறப்பு: 11 நவம்பர் 1954) இந்தியாவின் உத்தரப்பிரதேசம் மாநிலத்தின் கான்பூரில் பிறந்தவர்.
சங்கப் பரிவாரின் மாணவர் அமைப்பான அகில பாரதிய வித்தியார்த்தி பரிசத்தில் இணைந்த வினய் கட்டியார், உத்தரப்பிரதேச மாநில அமைப்புச் செயலளராக 1970 முதல் 1974 முடிய இருந்தார். பின்னர் 1980இல் ராஷ்டிரிய சுயம்சேவக் சங்கத்தின் முழு நேர ஆர் எஸ் எஸ் பிரச்சாரகராக சேவை செய்தார். ராம ஜென்மபூமி இயக்கத்தை வலுப்படுத்த பஜ்ரங் தளம் என்ற இந்து இளைஞர் அமைப்பை துவக்கி அதன் நிறுவனத் தலைவராகச் செயல்பட்டார்.  
பின்னர் 2002ஆம் ஆண்டு முதல் 18 சூலை 2004 முடிய பாரதிய ஜனதா கட்சியின் உத்திரப் பிரதேச மாநிலத் தலைவராக இருந்த வினய் கட்டியார் 2006ஆம் ஆண்டு முதல் கட்சியின் தேசியச் செயலராகப் பணியாற்றினார்.
10, 11 மற்றும் 13வது நாடாளுமன்ற மக்களவைக்கு, 1991, 1996, 1999 ஆகிய ஆண்டுகளில் பைசாபாத் தொகுதியிலிருந்து நாடாளுமன்ற உறுப்பினராக தேர்ந்தெடுக்கப்பட்டார். வினய் கட்டியார் தற்போது நாடாளுமன்ற மாநிலங்களவை உறுப்பினராக உள்ளார்.
# மெட்வே

**மெட்வே** (*Medway*) என்பது தென்கிழக்கு இங்கிலாந்தில் கென்ட் மாவட்டத்தில் உள்ள ஒரு பேரூராட்சி ஆகும். இது கென்ட் மாவட்டத்தின் எல்லைக்குள் இருந்தாலும், சுய ஆட்சியில் இயங்குகிறது.
# மெட்வே

## முக்கிய இடங்கள்

### உரோச்சட்டர் தேவாலயம்

கி.பி.604 இல் கட்டப்பட்ட உரோச்சட்டர் தேவாலயம், இங்கிலாந்தின் இரண்டாவது பழமை வாய்ந்த தேவாலயம் ஆகும். ஆங்கிலத்தில் மிகப் பழமையான டெஃடுசு ரோஃப்பின்சசு என்ற சுவடு 12 ஆம் நூற்றாண்டில் இங்குதான் எழுதப்பட்டது.
# மெட்வே

## முக்கிய இடங்கள்

### உரோச்சட்டர் கோட்டை

கி.பி. 1088 இல் கட்டப்பட்ட உரோச்சட்டர் கோட்டை இங்கிலாந்தின் மிகவும் உயரமான நார்மன் அரண் ஆகும்.
# மெட்வே

## முக்கிய இடங்கள்

### அப்னர் கோட்டை

முதலாம் எலிசபத்து இராணியின் கட்டளையால் கி.பி. 1559 இல் அப்னர் கோட்டை கட்டப்பட்டது.
# மெட்வே

## முக்கிய இடங்கள்

### அம்கெர்ச்ட் கோட்டை

கி.பி. 1667 மெட்வே மற்றும் சாத்தம் கப்பற்பட்டறை மீதான டச்சுத் தாக்குதலுக்குப் பின்னர், சாத்தம் கப்பற்பட்டறையின் மீதான தரைவழித் தாக்குதல்களை எதிர்கொள்ளும் நோக்கில் அம்கெர்ச்ட் கோட்டை கட்டப்பட்டது.
# மெட்வே

## முக்கிய இடங்கள்

### கிழக்குவாயில் வீடு

கி.பி. 1590 ல் சாத்தம் கப்பற்பட்டறையில் இயங்கிவந்த துணைநிலைப் படை அதிகாரிகளின் கீழ் இயங்கிய எழுத்தர்களால் (Clerk of the Cheque) கட்டப்பட்டது. சார்லஸ் டிக்கின்ஸ் அவர்களால் எழுதப்பட்ட பிக்விக் பேப்பர்கள் என்ற புதினத்திலும் இவ்விடம் பற்றி குறிப்பிடப்பட்டுள்ளது.
# மெட்வே

## முக்கிய இடங்கள்

### குயில்ட்கால்

கி.பி. 1687 இல் கட்டப்பட்ட குயில்ட்கால் உள்ளாட்சிக் கட்டடம், தற்போது மெட்வேயின் அருங்காட்சியகமாகத் திகழ்கிறது.
# மெட்வே

## முக்கிய இடங்கள்

### சாத்தம் கப்பற்பட்டறை

சாத்தம் கப்பற்பட்டறை கி.பி 1567 மற்றும் கி.பி. 1572 க்கு இடைப்பட்ட காலத்தில் கட்டப்பட்ட கப்பல் கட்டுமானத் தளம் ஆகும்.
# மெட்வே

## முக்கிய நபர்கள்

### வில்லியம் ஆடம்சு

வில்லியம் ஆடம்சு (மாலுமி) என்பவர் ஜப்பானை முதன் முதலில் சென்றடைந்த இங்கிலாந்து நாட்டவர் ஆவார். இவர் இங்கிலாந்தின் கென்ட் மாவட்டத்தில், சில்லிங்காம் என்ற சிற்றூரில் பிறந்தார்.
# மெட்வே

## முக்கிய நபர்கள்

### சார்லஸ் டிக்கின்ஸ்

சார்லஸ் டிக்கின்ஸ் விக்டோரியா காலத்தைச் சேர்ந்த மிகவும் புகழ் பெற்ற ஆங்கிலப் புதின எழுத்தாளர்களில் ஒருவரும், தீவிரமான சமூகப் பரப்புரையாளரும் ஆவார்.
# மீள்வரு தொடர்பு

கணிதத்தில் **மீள்வரு தொடர்பு** (*recurrence relation*) என்பது, ஒரு தொடர்முறையின் ஒன்று அல்லது ஒன்றுக்கு மேற்பட்ட சில தொடக்க உறுப்புகள் தரப்பட்ட நிலையில், அத்தொடர்முறையின் பிற உறுப்புகள் அனைத்தையும் தருகின்ற மீள்வரு வரையறையாகவுள்ள சமன்பாடு ஆகும். இதில், முந்தைய உறுப்புகளின் சார்பாக ஒரு தொடர்முறையின் உறுப்புகள் வரையறுக்கப்படுகின்றன.
# மீள்வரு தொடர்பு

## எடுத்துக்காட்டுகள்

### பிபனாச்சி எண்கள்

பிபனாச்சி எண்கள்:
<math>1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, 17711, 28657, ....</math>  
ஃபிபனாச்சி எண்களின் மீள்வரு தொடர்பு:
:<math>F_n = F_{n-1}+F_{n-2}</math>  
தரப்படும் தொடக்க எண்கள்:
:<math>F_0 = 0</math>
:<math>F_1 = 1</math>  
மீள்வரு தொடர்பைப் பயன்படுத்த:
:<math>F_2 = F_1 + F_0 = 1+0 = 1</math>
:<math>F_3 = F_2 + F_1 = 1+1 = 2</math>
:<math>F_4 = F_3 + F_2 = 2+1 = 3....</math>
என பிபனாச்சி எண்கள் ஒவ்வொன்றும் அதன் முந்தைய இரு எண்களின் சார்பாக அமைவதைக் காணலாம்
# மீள்வரு தொடர்பு

## எடுத்துக்காட்டுகள்

### ஈருறுப்புக் கெழுக்கள்

ஈறுப்புத் தேற்றத்தின் விரிவிலுள்ள உறுப்புகளின் கெழுக்கள் ஈருறுப்புக் கெழுக்கள் எனப்படும். அவை வழக்கமாக <math> \tbinom nk </math>எனக் குறிப்படுகின்றன. *n* பொருட்களிலிருந்து *k* பொருட்களைத் தேர்ந்தெடுக்கக் கூடிய வழிகளின் எண்ணிக்கையை <math>\tbinom{n}{k}</math>, தருகிறது.  
ஈருறுப்புக் கெழுக்களின் மீள்வரு தொடர்பு:
:<math>\binom{n}{k}=\binom{n-1}{k-1}+\binom{n-1}{k},</math>  
தரப்படுள்ள தொடக்க மதிப்பு:
<math>\tbinom{n}{0}=\tbinom{n}{n}=1</math>.  
இதனைப் பயன்படுத்தி <math> k = 1, 2, ... </math> எனப் பதிலிட்டு ஈருறுப்புக் கெழுக்களைக் காண, அவை பாஸ்கலின் முக்கோணத்தை அமைக்கும்.  
<math>\binom{n}{k}=\frac{n!}{k!(n-k)!}.</math> வாய்பாட்டின் மூலமும் ஈருறுப்புக் கெழுக்களைக் காணலாம்.
# செனான் அறுபுளோரோரோடேட்டு

**செனான் அறுபுளோரோரோடேட்டு** *(Xenon hexafluororhodate)* என்பது XeRhF6 என்ற மூலக்கூறு வாய்ப்பாடு கொண்டுள்ள மந்தவாயு சேர்மமாகும். முதன்முதலில் 1963 ஆம் ஆண்டில் நீல் பார்ட்லெட் என்பவரால் தொகுப்பு முறையில் இச்சேர்மம் தயாரிக்கப்பட்டது.. செனான் அறுபுளோரோபிளாட்டினேட்டுடன் ஒத்த அமைப்பை செனான் அறுபுளோரோரோடேட்டும் பெற்றுள்ளது.
# செனான் அறுபுளோரோரோடேட்டு

## தொகுப்புமுறை தயாரிப்பு

செனானுடன் நேரடியாக ரோடியம் அறுபுளோரைடு சேர்த்து வினைப்படுத்தினால் செனான் அறுபுளோரோரோடேட்டு தயாரிக்க முடியும்.:  
:Xe + RhF<sub>6</sub> → XeRhF<sub>6</sub>
# தங்கச்சிமடம்

**தங்கச்சிமடம்** இராமநாதபுரம் மாவட்டத்தில் மண்டபம் ஊராட்சி ஒன்றியத்தைத் சேர்ந்த ஒரு இரண்டாம் நிலை ஊராட்சியும் ஆகும். இந்த ஊராட்சியில் வடக்கு, தெற்கு என இரண்டு பக்கமும் கடலோர மீனவக் கிராமங்கள் உள்ளன.
# தங்கச்சிமடம்

## போக்குவரத்து வசதிகள்

தங்கச்சிமடம் சாலைப் போக்குவரத்து வசதிகள் நன்கு பெற்ற ஊராகும். மேலும் தங்கச்சிமடம் இந்தியாவின் அனைத்து பகுதிகளில் இருந்தும் போக்குவரத்து வசதியைப் பெற்றுள்ளது. முன்னர் இங்கே அமைந்திருந்த இரயில் நிலையம் பின்னர் அகற்றப்பட்டது. தற்போதுள்ள பாம்பன் நிலையம் அருகிலுள்ள ரயில் நிலையமாகும். எனினும், இந்தியாவின் பகுதிகளை இணைக்கும் முக்கிய இரயில்கள் பாம்பனில் நிற்பதில்லை, அவை இராமேசுவரத்தில் மட்டுமே நின்று புறப்படுகின்றன.
# தங்கச்சிமடம்

## ஆன்மிக இடங்கள்

- பாலதண்டாயுதபாணி திருக்கோவில்
- உச்சயினி மாகாளியம்மன் திருகோவில்
- முத்துமாரியம்மன் திருக்கோவில்
- ஏகாந்தரமார் கோவில்
- பள்ளிவாசல், தங்கச்சிமடம்
- புனித சந்தியாகப்பர் ஆலயம்